## El Consell aprova els currículums dels cicles formatius d’FP de Grau Superior en Control d’Obres i de Grau Bàsic de Manteniment de Centres Esportius

*** La normativa s’ajusta a les necessitats socioproductives, laborals i educatives de la Comunitat Valenciana**

El Consell ha aprovat dos decrets pels quals s’establixen els currículums del cicle formatiu de Formació Professional de Grau Superior en Organització i Control d’Obres en Construcció i el cicle formatiu de Formació Professional Bàsica en Accés i Conservació en Instal·lacions Esportives.

En la definició d’estos currículums s’han tingut en compte les característiques educatives, socioproductives i laborals valencianes amb la finalitat de donar resposta a les necessitats generals de qualificació dels recursos humans per a incorporar-les a l’estructura productiva.

El currículum del cicle formatiu de Grau Superior en Organització i Control d’Obres de Construcció, d’un total de 2.000 hores de duració, s’organitza en dos cursos acadèmics. Així mateix, s’establix el mòdul professional de formació en centres de treball, que es farà, generalment, en el tercer trimestre del segon curs del cicle formatiu.

D’altra banda, el currículum del cicle formatiu de Formació Professional Bàsica en Accés i Conservació en Instal·lacions Esportives s’estructura en mòduls associats a blocs comuns per a garantir l’adquisició de competències clau de l’aprenentatge permanent, en mòduls professionals associats a unitats de competència i en el mòdul de Formació en Centres de Treball.

Fecha: 21/06/2024